Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisraeli kaitseminister hoiatab ÜRO peasekretäri
keset Iisraeli-Liibanoni konflikti väljavaadete suurenemist.
Saudi Araabia võõrustas 128 iisraellast,
kui nende reisilennuk oli sunnitud Jeddas hädamaandumise tegema.
Hiina tunnistab: Peking ja Ar-Riyad teevad mõlemale kasulikku koostööd
erinevates valdkondades, sh tsiviilotstarbelise tuumaenergia alal.
Juuda, Samaaria ja Jordani oru maakondades Läänekaldal
tehti öösel kaks mahukat operatsiooni
samal ajal muu terrorismivastase võitlusega.
Iisraeli Kaitsejõudude (IDF), Julgeolekuagentuuri (ISA)
ja piirivalve eriüksused tegutsesid kümnetes kohtades,
mille käigus võeti kinni kokku 24 terrorismis kahtlustatavat.
IDF-i pressiesinduse teatel põhjustasid aktsioonid rahutusi,
samuti teatati tulevahetustest palestiinlastest võitlejate
ja Iisraeli relvajõudude vahel.
Õnneks ei saanud iisraellaste seas keegi viga.
Keset pingete süvenemist Iisraeli ja islamirühmituse Hamas vahel
pärast peaminister Benjamin Netanyahu ähvardust,
et kõik, kes sooritavad terroriakte iisraellaste vastu,
muutuvad legitiimseks sihtmärgiks;
kuulutas Liibanonis Iraani käsilase Hezbollah' juht Hassan Nasrallah:
"Igale Iisraeli atentaadile liibanonlase, palestiinlase, iraanlase
või kellegi teise suhtes, mis toimub Liibanoni territooriumil,
järgneb karm reaktsioon",
lubades, et Hezbollah ei vaiki maha ühtki sellist rünnakut.
Nasrallah pöördus toetajate poole teleesinemisega salastatud punkrist,
kus ta on veetnud aastakümneid Iisraeli kättemaksu kartuses:
"Me ei luba Liibanonis atentaatide juurde naasta
ja me ei nõustu konflikti reeglite muutmisega.
Iisrael peab seda mõistma."
Oluline on rõhutada, et Nasrallah' ähvardus kõlas ajal,
kui pinged Iisraeli-Liibanoni piiril on süvenenud
seoses hõõrumistega IDF-i ja Hezbollah' agentide vahel.
Lisaks peaks Julgeolekunõukogu uuendama 31.augustil
ÜRO Liibanoni ajutiste relvajõudude (UNIFIL) mandaati.
Enne hääletust on oodata konsultatsioone Iisraeli, Liibanoni
ja teiste pooltega UNIFIL-i mandaadi olemuse teemal.
Beirut püüab nõrgestada UNIFIL-i volitusi, sundides rahuvalvejõude
kooskõlastama kogu tegevust Liibanoni armeega.
Sellele on kategooriliselt vastu Jeruusalemm,
kuna Hezbollah on imbunud Liibanoni relvajõududesse
ja püüab tagada tegevusvabadust juudiriigi vastu.
Põhjalike ponnistuste osana UNIFIL-i nõrgendamiskatsete blokeerimiseks
kohtus Iisraeli kaitseminister Yoav Gallant öösel New Yorgis
ÜRO peasekretäri Antonio Guterresega.
Ta rõhutas Iisraeli otsustavust
kaitsta end Iraani Liibanoni käepikenduse eest.
Suursaadik Erdan ja mina kohtusime äsja ÜRO peasekretäriga,
et arutada keskseid riikliku julgeolekuga seotud teemasid,
sh hõõrumist Liibanoni-Iisraeli piiril,
ning UNIFILi mandaadipõhist kohustust tagada,
et kui on võimalik pingeid leevendada, tuleb seda teha.
Sekretär Guterres lubas teha kõik, et sellele kaasa aidata.
Igal juhul teame, kuidas end oma jõududega kaitsta;
ometi pole me huvitatud konfliktist.
Iisraeli suursaadik ÜROs Gilad Erdan toonitas aga
UNIFIL-i mandaadi volituste vähendamisega kaasnevaid ohte.
Teie kohtumine ÜRO peasekretäriga oli väga oluline.
Suundume siit teisele kohtumisele USA suursaadikuga ÜROs.
Kohtumised on väga olulised, sest kahe päeva pärast hääletab ÜRO
UNIFILi vägede mandaadi ja volituste uuendamise üle,
mille sihiks on sõja ära hoidmine Iisraeli ja Liibanoni vahel.
Teie selgitus peasekretärile, et kui UNIFIL ei saa kõiki volitusi
Hezbollah’ tegevuse kontrollimiseks meie põhjapiiril,
tekitab Hezbollah Liibanonis suure katastroofi ja nagu märkisite,
"viib ta tagasi kiviaega". Minu arvates on ülioluline,
et see sõnum öeldaks välja siin, ÜROs, Iisraeli kaitseministri poolt,
ja loodan, et tulemusi näeb lähipäevil julgeolekunõukogu istungil.
Lisaks ÜRO peakorteris - ÜRO peasekretäri pressiesindajal
paluti kommenteerida eilset pommitamist Aleppo lennuväljal,
Süürias, milles Damaskus süüdistas Iisraeli Õhujõude.
See tõi kaasa lennujaama sulgemise
ja vähemalt ühe ÜRO humanitaar- lennuteenistuse lennu tühistamise
ning Aleppo on selle oluline sõlmpunkt.
Oleme väga mures mainitud õhurünnakute pärast;
peasekretär mõistab teravalt hukka igasuguse vägivalla Süürias;
kutsub austama oma rahvusvahelisest õigusest tulenevaid kohustusi.
Tasub meenutada, et tsiviilelanikke ja -taristut
tuleb kaitsta rahvusvahelise humanitaarõiguse alusel,
ning kutsub pooli maksimaalsele vaoshoitusele,
edasise eskaleerumise vältimiseks regioonis.
Dujarricilt küsiti ka viimaste arengute kohta Iisraeli ja Liibüa vahel
seoses Roomas toimunud kinnise kohtumisega
Iisraeli välisministri Eli Coheni
ja tema Liibüa kolleegi Najla Mangoushi vahel.
Mainimata murrangulist kohtumist,
keskendus Dujarric vajadusele kaitsta Liibüa esidiplomaati,
kes vallandati ametist ja põgenes Istanbuli Türgis,
kui teda ähvardati korduvalt tappa.
Meil pole erilisi kommentaare mis tahes kahepoolsete kontaktide kohta.
Arvan, et oleme mures välisministri turvalisuse pärast.
On teateid, et teda on ähvardatud ja et ta pidi riigist põgenema.
See on hädavajalik... tema ohutus on ülimalt tähtis ja hädavajalik.
Tasub teada, et sündmuste kahetsusväärne areng Liibüa osas
on sundinud Iisraeli eri ametkondi avaldama kriitikat
välisminister Eli Coheni tegevuse suhtes maailmas.
Muuhulgas hoiatas üks Mossadi ametnik,
et Jeruusalemma esidiplomaadi käitumine tekitas tohutut kahju
Iisraeli-Liibüa vahel arendatud suhetele.
Mossadis Liibüa toimiku eest vastutav Teveli osakond
arendas aastaid salaja ja ülidelikaatselt
Jeruusalemma sidemeid Tripoliga.
Seepärast olid Mossadi ametnikud raevus sidemete paljastumise pärast
kahe riigi vahel, mis tekitas nende sõnul kahju,
mida on raske parandada ja mis võib seada ohtu inimelusid.
Lisaks selgitasid ametnikud,
et probleemiks pole kahju saanud konkreetne usaldussuhe,
vaid pigem avalik äpardus, mis mõjutab Iisraeli võimet
tulevikus teiste riikidega suhteid arendada.
Nende hulka kuulub ka Saudi Araabia Kuningriik,
kellega Iisrael peab kaudseid kõnelusi suhete normaliseerimise suhtes
osana laiemast lepingust USA ja Saudi Araabia vahel.
Selles kontekstis nähti eile õhtul haruldast hetke
Iisraeli-Saudi heanaaberlikest suhetest,
kui 128 iisraellast kandnud reisilennuk
oli sunnitud tegema hädamaandumise.
Saudi Araabia ametivõimud reageerisid koheselt hädakutsele
ja suunasid lennuki maanduma Jedda rahvusvahelisele lennuväljale,
kus iisraellasi koheldi sõbralikele riikidele kohase külalislahkusega.
Hindan siiralt Saudi Araabia võimude sooja kohtlemist
Iisraeli reisijate suhtes,
kelle lennuk oli sunnitud Jeddas hädamaandumise tegema.
Mul on hea meel nende kojunaasmise üle.
Hindan väga meie heanaaberlikke suhteid.
Tasub märkida,
et kuigi Iisraelil ja Saudi Araabial pole avalikke suhteid,
on varjatud suhted kahe riigi vahel olnud ilmsed aastakümneid.
Juba alates 50ndatest aastatest on tehtud mitmeid katseid
mingi normaliseerumise saavutamiseks.
Siiski on Ar-Riyadi kuninglik õukond säilitanud kõrged nõudmised
rahu eest Iisraeliga, sh USA julgeolekugarantiid lepingu vormis;
Iisraeli järeleandmised palestiinlastele
ja Jeruusalemma vastuväidete kõrvaldamine
Saudi Araabia tuumaprogrammi arendamisele, mille käivitaks USA.
Ja kuigi strateegiaminister Ron Dermer paljastas hiljuti,
et Iisrael võib loobuda vastuväidetest,
kui eksisteeriksid selged kaitsemeetmed,
mis hoiaksid ära Saudi Araabia spurdi tuumarelvastumise suunas,
võivad Jeruusalemma järeleandmis- tundmused muutuda ülearuseks,
kuna Hiina tahab USAd üle trumbata,
pakkudes Araabia kuningriigile sama sisuliselt ilma mingite tingimusteta.
Hiina ja Saudi Araabia on strateegilised partnerid.
Oleme teinud kasulikku ja sõbralikku koostööd eri aladel,
mis on toonud meie rahvastele käegakatsutavat kasu.
Hiina jätkab seda koostööd, sh tsiviilotstarbelise tuumaenergia vallas,
järgides rahvusvahelisi tuumarelva leviku tõkestamise kohustusi.
Hiina välisministeeriumi pressiesindaja avaldus kõlas pärast teadet
riigifirma China National Nuclear Corp. pakkumise kohta
ehitada Saudi Araabia idaprovintsi tuumajaam.
Aitäh, et vaatasite TV7 Iisraeli Uudiseid!
Juhiksin tähelepanu, et TV7 Iisrael on annetuspõhine teenistus.
Kui meie saated teid õnnistavad ja soovite aidata neid eetris hoida,
kaaluge palun annetuse tegemist.
Seda saab teha meie veebilehel www.tv7israelnews.com
Kutsun ka palvetama tagakiusatud vendade-õdede eest maailmas
ning paluma rahu ja päästet Jeruusalemmale ja Iisraelile.
Olen Jonathan Hessen. Õnnistatud õhtut! Homseni!
Tõlge: Monika Jaaguri